CELEX: 32010R1033
Language: lv
Date: 2010-11-15 00:00:00
Title: Komisijas Regula (ES) Nr. 1033/2010 ( 2010. gada 15. novembris ), ar ko groza Regulu (EK) Nr. 1505/2006 attiecībā uz dalībvalstu gada pārskatiem par tādu pārbaužu rezultātiem, kuras veiktas saistībā ar aitu un kazu identifikācijas un reģistrācijas sistēmu  Dokuments attiecas uz EEZ

16.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 298/5
            
         KOMISIJAS REGULA (ES) Nr. 1033/2010
   (2010. gada 15. novembris),
   ar ko groza Regulu (EK) Nr. 1505/2006 attiecībā uz dalībvalstu gada pārskatiem par tādu pārbaužu rezultātiem, kuras veiktas saistībā ar aitu un kazu identifikācijas un reģistrācijas sistēmu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 17. decembra Regulu (EK) Nr. 21/2004, ar ko izveido aitu un kazu identifikācijas un reģistrācijas sistēmu un ar ko groza Regulu (EK) Nr. 1782/2003 un Direktīvu 92/102/EEK un 64/432/EEK (1), un jo īpaši tās 10. panta 1. punkta pirmo daļu un otrās daļas a) apakšpunktu,
   tā kā:
   
               (1)
            
            
               Komisijas 2006. gada 11. oktobra Regulā (EK) Nr. 1505/2006, ar ko īsteno Padomes Regulu (EK) Nr. 21/2004 attiecībā uz pārbaudēm, kas obligāti jāveic saistībā ar aitu un kazu identifikācijas un reģistrācijas sistēmu (2), noteikts, ka dalībvalstīm jāveic pārbaudes, lai apstiprinātu, ka dzīvnieku turētāji ievēro Regulas (EK) Nr. 21/2004 prasības.
            
         
               (2)
            
            
               Turklāt Regulā (EK) Nr. 1505/2006 paredzēts, ka dalībvalstīm katru gadu jāiesniedz Komisijai gada pārskats atbilstoši minētās regulas pielikumā iekļautajam paraugam par iepriekšējā pārbaudes periodā veikto pārbaužu rezultātiem.
            
         
               (3)
            
            
               Datu vākšanai ziņošanas procesā jābūt piemērotai un samērīgai ar īstenojamo mērķi. Lai ziņošana būtu konkrētajiem mērķiem atbilstošāka, dažas Regulas (EK) Nr. 1505/2006 prasības un tās pielikumā iekļautais pārskata paraugs ir jāvienkāršo, lai labāk atspoguļotu ar pārbaužu īstenošanu saistīto informāciju un lai izvairītos no nevajadzīga administratīvā sloga.
            
         
               (4)
            
            
               Tāpēc attiecīgi jāgroza Regula (EK) Nr. 1505/2006.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1505/2006 groza šādi.
   
               1.
            
            
               Regulas 7. panta b) punktu aizstāj ar šādu punktu:
               
                           “b)
                        
                        
                           pārbaudīto saimniecību skaitu;”.
                        
                     
         
               2.
            
            
               Pielikumā izdara grozījumus saskaņā ar šīs regulas pielikumu.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 15. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 5, 9.1.2004., 8. lpp.
   
      (2)  OV L 280, 12.10.2006., 3. lpp.
   
      PIELIKUMS
      Regulas (EK) Nr. 1505/2006 pielikumu aizstāj ar šādu pielikumu:
      
         
            “PIELIKUMS
            
               Pārskats par aitu un kazu nozarē veikto pārbaužu rezultātiem attiecībā uz šo dzīvnieku identifikācijas un reģistrācijas prasībām saskaņā ar Regulu (EK) Nr. 21/2004
            
            1.   Vispārīgā informācija par saimniecībām, dzīvniekiem un pārbaudēm
            
                        Pārskata perioda sākumā (1) dalībvalstī reģistrēto saimniecību kopskaits
                     
                     
                         
                     
                  
                        Pārskata perioda gadā pārbaudīto saimniecību kopskaits
                     
                     
                         
                     
                  
                        Pārskata perioda gada sākumā (1) dalībvalstī reģistrēto dzīvnieku kopskaits
                     
                     
                         
                     
                  
                        Pārskata periodā (1) saimniecībās pārbaudīto dzīvnieku kopskaits
                     
                     
                         
                     
                  2.   Neatbilstības konstatējumi
            
                        Neatbilstīgu saimniecību skaits
                     
                     
                         
                     
                  3.   Piemērotās sankcijas
            
                        Saimniecību skaits, kurām piemērotas sankcijas”
                     
                     
                         
                     
                  
      
      
         (1)  Vai citā valsts dzīvnieku statistikas pārskata datumā.